lv lv lv lv lv lv lv lv lv lv lv lv lv lv lt lv lv lv lv lt lt eo lv lv ms cs lv fr lv en lv lv lv nl lv lv nl lv lv lv lv en lv lv lv lv lv lv lv lt it lv lv lv lv lv lv en lv lv lv lv lv lv ru de fr uk uk lv fi en lv lt en lv lv en lv lv lv lv lv en lv lv lv lv lv lv lv lv lv lv lv en lv lv lv lv lv en lv lv tr lv lv lv lv lv lv en lv lv lv lv lv lv lv lv lv lt it lv lv lv lv lv en lv lv lv lv lv lv lv lv lv lv lv lv en lv lv en en id lv en en lv lv id lv lv en en en lv en en en lv lv lv war
LATVIJAS PIRMĀS PALĪDZĪBAS VIENĪBA | BIEDRĪBA
Pirmās palīdzības sniegšanas apmācības bērnudārzu, skolu un augstskolu audzēkņiem
Organizējam pirmās palīdzības sniegšanas sacensības skolēniem un studentiem
EIROPAS ATBALSTA FONDS VISTRŪCĪGĀKAJĀM PERSONĀM
ATBALSTA KOMPLEKTU IZDALES VIETAS UN LAIKI
Atbalsta komplektu izdale Aizputes pagastā
Atbalsta komplektu izdale Durbes pagastā
Atbalsta komplektu izdale Grobiņas pagastā
Šo rudeni un ziemu sola visiem ļoti grūtu. Cenu kāpumu ikdienu jau izjūt katrs no mums, tāpēc ir svarīgi, ka katrs var pateikt: “Es zinu”, kā rīkoties, ko darīt un ko es varu jau šobrīd izdarīt, lai solīto “bargo ziemu” visi kopā varētu pavadīt mierīgāk un priecīgāk. Ļoti ceram, ka mums visiem kopā izdosies. Mūsu aicinājums ir doties dabā, kur vēl aizvien var atrast daudz vērtīgu materiālu, ko sagatavot ziemas krājumiem. Šajā izdevumā apkopojām informāciju par vērtīgiem augiem, ko rudenī varam savākt un sagatavot, kā arī kādu atbalstu ir paredzējusi valsts, lai sniegtu palīdzētu saviem iedzīvotājiem apkures sezonā.
Papildpasākums – konsultācijas norises grafiks:
20.09.2022. plkst. 11.00 -12.00 Nīcā, Bārtas iela 6.
21.09.2022. plkst. 15.00 – 15.30 Kalvenē, Skolas iela 1.
21.09.2022. plkst. 16.00 – 16.30 Tadaiķu pagastā, Lieģi, Parka iela 2.
27.09.2022. plkst. 13.00 – 14.00 Priekulē, Ķieģeļu iela 7.
27.09.2022. plkst. 15.30 – 16.00 Gaviezē, “Āmuļi”.
Vairāk informācija zvanot pa tālruni 63483364
This entry was posted in AKTUALITĀTES on 19/09/2022 by LATVIJAS PIRMĀS PALĪDZĪBAS VIENĪBA.
Mazaizsargāto ģimeņu bērniem iespējams saņemt bezmaksas skolas preču komplektus
Lai palīdzētu uzsākt skolas gaitas maznodrošināto, trūcīgo, kā arī krīzes situācijā nonākušo ģimeņu bērniem, Sabiedrības integrācijas fonds Eiropas Atbalsta fonda vistrūcīgākajām personām programmas ietvaros aicina pieteikties skolas piederumu komplektiem, kas paredzēti bērniem vecumā no 5 līdz 16 gadiem. Atbalsta komplektus ģimenes var saņemt izdales punktos visā Latvijā.
Nabadzība un sociālā atstumtība vēljoprojām daudzās Eiropas Savienības valstīs ir būtisks izaicinājums. Lai sniegtu kritiski svarīgu atbalstu iedzīvotājiem krīzes situācijās un mazinātu sociālo nevienlīdzību starp dažādām sabiedrības grupām, Sabiedrības integrācijas fonds īsteno Eiropas Atbalsta fonda vistrūcīgākajām personām programmu, kuras mērķis ir sniegt pārtikas un pamata materiālo atbalstu, kā arī ar dažādu papildpasākumu palīdzību veicināt sociālo iekļaušanu.
Kopš 2014.gada Sabiedrības integrācijas fonds sniedz iespēju saņemt dažāda veida atbalstu, tostarp skolas preču komplektus. Pieejami divu veidu skolas preču komplekti – bērniem vecumā no 5 līdz 10 gadiem un bērniem vecumā no 11 līdz 16 gadiem. Skolas preču komplektos iekļauti dažādi individuālie mācību priekšmeti, kancelejas piederumi, penālis u.c. mācībām noderīgas lietas, kā arī mugursoma tieši sākumskolas vecuma bērniem.
Skolas piederumu komplektus var saņemt ģimenes, tai skaitā Ukrainas civiliedzīvotāju ģimenes, kuras: atbilst trūcīgas mājsaimniecības statusam vai nonākušas krīzes situācijā, kā arī, ja tās atbilst tādas maznodrošinātas mājsaimniecības statusam, kurā ienākumi mēnesī nepārsniedz 327 euro pirmajai vai vienīgajai personai, bet katrai nākamai personai mājsaimniecībā 229 euro. Katram bērnam pienākas viens komplekts kalendārajā gadā.
“1.septembris ir brīdis, ko neskaitāmi bērni Latvijā gaida ar lielu prieku un nepacietību. Vienlaikus skolēna sagatavošana maznodrošināto, trūcīgo, kā arī krīzes situācijā nonākušo ģimeņu budžetos var radīt papildu slogu jau tā ierobežotu resursu apstākļos. Lai atbalstītu veiksmīgu mazaizsargāto ģimeņu bērnu skolas gaitu uzsākšanu, tā nodrošinot vienlīdzīgas iespējas mācīties un apgūt jaunas zināšanas ikvienam Latvijas skolēnam, šobrīd aicinām pieteikties bezmaksas skolas preču komplektu saņemšanai visā Latvijā,” stāsta Sabiedrības integrācijas fonda sekretariāta direktore Zaiga Pūce.
Īstenojot Eiropas Atbalsta fondu vistrūcīgākajām personām programmu, Sabiedrības integrācijas fonds apvieno un efektīvi iesaista atbalsta sniegšanā 25 nevaldības organizācijas, reliģiskās organizācijas un pašvaldības vai to iestādes, to starpā tādas labi atpazīstamas kā “Samāriešu fonds”, “Latvijas Samariešu apvienība” un “Latvijas Sarkanais Krusts” u.c.. Partnerorganizācijas nodrošina skolas preču, pārtikas un pamata materiālās palīdzības komplektu izdali, maltīšu sagatavošanu un izdali 29 vietās un papildpasākumu īstenošanu 446 izdales vietās visā Latvijā.
Plašāka informācija par komplektu izdales vietām visā Latvijā: https://www.atbalstapakas.lv/atbalsta-vietas
Publicitātes foto avots: pexels.com.
This entry was posted in AKTUALITĀTES on 25/08/2022 by LATVIJAS PIRMĀS PALĪDZĪBAS VIENĪBA.
BEZMAKSAS latviešu valodas apmācībām pieaugušajiem Ukrainas civiliedzīvotājiem!
Piesakieties BEZMAKSAS latviešu valodas apmācībām pieaugušajiem Ukrainas civiliedzīvotājiem!
•             Pieaugušajiem vismaz 120 stundu apjomā A1 līmenī
•             Pieejami bezmaksas visā Latvijā
•             Klātienē, attālinātā vai jauktā formā
Atrodi sarakstā sev vispiemērotāko latviešu valodas kursu nodrošinātāju un sazinies ar pakalpojuma sniedzēju, lai pieteiktos!
Plašāka informācija par pieteikšanos https://www.sif.gov.lv/lv/jaunums/sakusies-ukrainas-civiliedzivotaju-pieteiksanas-latviesu-valodas-macibam vai zvanot 28817083, 20042381.
ПoдaйTe зaяBky Ha БEЗKOШTOBHE HaBчaHHя лaTиcbkoï MoBи для дopocлиx rpoMaдяH ykpaïHи!
•             ДopocлиM He MeHшe 120 roдиH piBeHb A1
•             БeзkoшToBHo y Bcix perioHax ЛaTBiï
•             OчHa, диcTaHцiйHa aбo зMiшaHa фopMи HaBчaHHя
ЗHaйдiTb y cпиcky Haйбiлbш пiдxoдящi kypcи лaTиcbkoï MoBи Ta зB’яжiTbcя з yчбoBиM зakлaдoM, щoб пoдaTи зaяBky! ДoдaTkoBa iHфopMaцiя пpo зaпиc https://www.sif.gov.lv/lv/jaunums/sakusies-ukrainas-civiliedzivotaju-pieteiksanas-latviesu-valodas-macibam aбo зaTeлeфoHyйTe 28817083, 20042381.
This entry was posted in AKTUALITĀTES on 18/08/2022 by LATVIJAS PIRMĀS PALĪDZĪBAS VIENĪBA.
Erasmus + projekts ”Stay alivE+”
No 2022.gada 5.maija līdz 11.maijam Kostinesti, Rumānijā biedrības ”LATVIJAS PIRMĀS PALĪDZĪBAS VIENĪBA” pārstāvji piedalījās Erasmus+ jauniešu apmaiņas programmā ”Stay alivE+“. Projektā dalībnieki no Latvijas, Lietuvas, Polijas, Bulgārijas, Itālijas, Turcijas un Rumānijas dalījās ar savu pieredzi pirmajā palīdzībā un ieguva jaunas zināšanas. Īpašu paldies vēlamies teikt, grupas līderim, pirmās palīdzības instruktora palīgam, Andrim Bišofam par jauniešu izglītošanu un organizācijai Asociatia CPDIS par projekta organizēšanu.
This entry was posted in AKTUALITĀTES on 18/07/2022 by LATVIJAS PIRMĀS PALĪDZĪBAS VIENĪBA.
Papildpasākums ”Veselībai un skaistumama”
Vasara ir mūsu bagātības laiks. Tas ir laiks, kad mēs katrs varam ar rūpīgu darbu sagatavoties ziemai, papildināt savus krājumus un reizē arī rūpēties par veselīgu dzīvesveidu un savu veselību.
Lai kopīgi par to domātu, biedrība “LATVIJAS PIRMĀS PALĪDZĪBAS VIENĪBA” aicina savus klientus uz papildpasākumu “Veselībai un skaistumam”. Pasākumi notiks atbalsta komplektu izdales vietās un laikos, sākot no š.g.13.jūnija.
Vairāk informācija zvanot pa tālruni 63483364
This entry was posted in AKTUALITĀTES on 13/06/2022 by LATVIJAS PIRMĀS PALĪDZĪBAS VIENĪBA.
Ar 2022.gada 1.maiju noteiktas izmaiņas atbalsta komplektu izdales kārtībā
Ņemot vērā būtisko Eiropas Atbalsta fonda vistrūcīgākajām personām komplektu pieprasījuma pieaugumu, lai nodrošinātu atbalsta komplektu pieejamību pēc iespējas visiem atbalsta saņēmējiem, atbalsta komplektu izdalē ar 2022.gada 1.maiju tiek noteikts atbalsta komplektu skaita izdales ierobežojums vienā mēnesī.
Mēnesī katrai izziņā norādītajai personai tiek nodrošināts:
– viens pārtikas preču komplekts,
– viens higiēnas preču komplekts,
– viens bērnu pārtikas preču komplekts atbilstoši bērna vecumam,
– viens bērnu higiēnas preču komplekts atbilstoši bērna vecumam.
Lai saņemtu pārējos izziņas periodā mājsaimniecībai pienākošos atbalsta komplektus, uz izdales vietu jāierodas vēl citā mēnesī/-šos.
Kopējais izziņas periodā izsniedzamo komplektu skaits paliek nemainīgs.
Biedrības izdales vietas un laiki paliek nemainīgi, vairāk informācika pa tālruni 63483364
This entry was posted in AKTUALITĀTES on 02/05/2022 by LATVIJAS PIRMĀS PALĪDZĪBAS VIENĪBA.
Ukrainas kara bēgļi varēs saņemt bezmaksas pārtikas un pamata materiāla atbalsta pakas
Sabiedrības integrācijas fonda (SIF) īstenotās Eiropas Atbalsta fonda vistrūcīgākajām personām programmas ietvaros sniegs pārtikas un pamata materiālā atbalsta pakas Ukrainas kara bēgļiem Latvijā, kas ir saņēmuši pašvaldības sociālā dienesta izsniegto krīzes izziņu.
Ukrainas civiliedzīvotājiem, saņemot pašvaldības sociālā dienesta izziņu par krīzes situāciju, būs tiesības uz atbalstu Eiropas Atbalsta fonda vistrūcīgākajām personām darbības programmas ietvaros. Viena persona trīs mēnešos varēs saņemt divas pārtikas pakas, higiēnas un saimniecības preču paku, divas papildu bērnu pārtikas pakas, ja ģimenē ir mazi bērni vecumā no 7 līdz 24 mēnešiem, kā arī papildu higiēnas preču paku, ja ģimenē ir mazi bērni vecumā līdz 2 gadiem. Papildus tam ģimenes ar sākumskolas un pamatskolas vecuma bērniem varēs saņemt mācību piederumu paku.
Vairāk informācija pa tālruni 63483364
This entry was posted in AKTUALITĀTES on 30/03/2022 by LATVIJAS PIRMĀS PALĪDZĪBAS VIENĪBA.
Biedrība “LATVIJAS PIRMĀS PALĪDZĪBAS VIENĪBA” no š.g.15.marta visās savās atbalsta paku izdales vietās īsteno papildpasākumu “Esi vesels!”. Papildpasākuma laikā klienti saņem zināšanas par galvenajām lietām katra cilvēka dzīvē, kas palīdz saglabāt veselību. Līdz ar to, ka šobrīd pasaulē ir kara apstākļi, daudzi miljoni cilvēku dodas bēgļu gaitās, tad papildpasākuma laikā katrs klients saņem papildus informatīvu materiālu no portāla www.sargs.lv, kur sniegta informācija par to, kas katram jāzina par rīcību pirmajās 72 stundās, kādi materiāli jāsagatavo, kas jāpārrunā ar bērniem. Katrs klients tiek aicināts padomāt, izlasīt, kā arī izpildīt testu. Mēs visi ticam un ceram, ka šīs būs tikai zināšanas, ka mums nevajadzēs tās izmantot praktiski.
Saudzēsim sevi, savus tuviniekus, kā arī visi kopā palīdzēsim cilvēkiem, kuri šobrīd aizvien vairāk jau ierodas pie mums no Ukrainas!
Buklets – Esi vesels!
Buklets “Kā rīkoties krīzes situācijā” pieejams šeit –
Vairāk informācija pa tel. 63483364
This entry was posted in AKTUALITĀTES on 15/03/2022 by LATVIJAS PIRMĀS PALĪDZĪBAS VIENĪBA.
Sabiedrības integrācijas fonds (SIF) publisko iepirkumu rezultāti
SIF noslēdzis līgumus par pārtikas un pamata materiālā atbalsta paku piegādi mazaizsargātām personām
Sabiedrības integrācijas fonds (SIF) publisko iepirkumu rezultātā noslēdzis līgumus ar AS “Dobeles dzirnavnieks”, SIA “Sanitex”, SIA “Hermess” un  SIA “Lat Eko Food” par pārtikas un pamata materiālā atbalsta preču paku piegādi mazaisargātām personām Eiropas Atbalsta fonda vistrūcīgākajām personām ietvaros.
Lai nodrošinātu pārtikas un pamata materiālā atbalsta paku piegādi vairāk nekā 400 izdales punktiem visā Latvijā, SIF publisku iepirkumu rezultātā noslēdzis 5 līgumus. AS “Dobeles dzirnavnieks” turpmāk nodrošinās pārtikas preču paku piegādi vistrūcīgākajām personām, SIA “Sanitex” pieaugušo higiēnas un saimniecības preču paku un higiēnas preču maziem bērniem paku piegādi, SIA “Hermess” – skolas piederumu paku piegādi, savukārt ar SIA “Lat Eko Food” noslēgts līgums par pārtikas preču paku maziem bērniem. Kopējā līgumu vērtība ir nepilni 8,3 milj. EUR, un tie ir noslēgti līdz programmas darbības beigām jeb aptuveni 1,5 gadu.
Eiropas Atbalsta fonda vistrūcīgākajām personām ietvaros pārtikas paku saturs tiek noteikts, ņemot vērā sabalansēta uztura principus, produktu sarakstu, kas iekļauts programmas īstenošanas Ministru kabineta noteikumos, kā arī lai pārtikas preces būtu iespējams uzglabāt bez īpaša temperatūras režīma. Lai sekotu iedzīvotāju pieprasījumam un preču kvalitātei, katru gadu tiek organizēta klientu aptauja. Ņemot vērā iedzīvotāju aptaujā saņemtos ieteikumus, 2022.gada janvārī ir mainīts pārtikas paku sastāvs. Ja iepriekš pārtikas pakā bija atrodami 15 produkti, tad šobrīd 18 produkti – klāt nākuši zivs konservi (makrele savā sulā), četru graudu pārslas un miežu putraimi. Visi produkti pakā atbilst bioloģiskās lauksaimniecības prasībām vai Latvijas nacionālās pārtikas kvalitātes shēmas prasībām vai līdzvērtīgām prasībām.
Nabadzība un sociālā atstumtība vēljoprojām daudzās Eiropas Savienības valstīs ir liels izaicinājums, kam īpaši pakļautas viena vecāka un daudzbērnu ģimenes, pensionāri, cilvēki ar invaliditāti un bezpajumtnieki. Lai sniegtu kritiski svarīgu atbalstu iedzīvotājiem krīzes situācijās un mazinātu sociālo nevienlīdzību starp dažādām sabiedrības grupām, SIF no 2014.gada īsteno Eiropas Atbalsta fonda vistrūcīgākajām personām programmu, kuras mērķis sniegt pārtikas un pamata materiālo atbalstu, kā arī veicināt sociālo iekļaušanu ar dažādu papildpasākumu palīdzību.
Lai saņemtu pārtikas un pamata materiālā atbalsta pakas, nepieciešama izziņa no sociālā dienesta, ka persona atbilst trūcīgas mājsaimniecības statusam, nonākusi krīzes situācijā vai atbilst maznodrošinātas mājsaimniecības statusam, kurā ienākumi mēnesī nepārsniedz 327 EUR pirmajai vai vienīgajai personai, bet katrai nākamai personai mājsaimniecībā 229 EUR. Savukārt lai saņemtu siltu maltīti kādā no 28 zupas virtuvēm, kas strādā ar SIF atbalstu, izziņu uzrādīt nav nepieciešams.
SIF apvieno un efektīvi iesaista atbalsta sniegšanā nozīmīgas pašvaldības un to iestādes, to starpā sociālos dienestus, kā arī reliģiskās un nevaldības sektora organizācijas visā Latvijā, piemēram “Samāriešu fonds”, “Latvijas Samariešu apvienība”, “Latvijas Sarkanais Krusts” un “Pestīšanas armija”.
Darbības programmas finansējums ir 57 595 425 EUR tai skaitā Eiropas Atbalsta fonda vistrūcīgākajām personām piešķīrums Latvijai ir 48 956 110 EUR jeb 85% no darbības programmas, kopējais plānotais valsts budžeta finansējums ir 8 639 315 EUR jeb 15% no darbības programmas.
Plašāka informācija par atbalsta iespējām un komplektu saturu: http://www.atbalstapakas.lv.
This entry was posted in AKTUALITĀTES on 28/02/2022 by LATVIJAS PIRMĀS PALĪDZĪBAS VIENĪBA.
Papildpasākums “Esi redzams!” norisinās laika periodā no 01.12.2021. līdz 31.12.2021.
Pasākumos “Esi redzams!” plānots veicināt sabiedrības redzamību gada tumšākajos mēnešos. Pasākumos dalībniekus informēs par atstarotāju nepieciešamību, lai gada tumšajā periodā viņi būtu redzami, tādējādi saudzējot savu veselību un reizē arī palīdzot citiem satiksmes dalībniekiem.
Papildpasākumi plānoti biedrības atbalsta komplektu izdales vietās.
Vairāk informācija pa tel. 63483364
This entry was posted in AKTUALITĀTES on 01/12/2021 by LATVIJAS PIRMĀS PALĪDZĪBAS VIENĪBA.
Liepājā, Ūliha iela 35/37.
Telefons saziņai: 63483364, 29519459
Labdarības veikals strādā darba dienās: 09:00-17:00
LATVIJAS PIRMĀS PALĪDZĪBAS VIENĪBA
Veidojiet bezmaksas vietni vai emuāru vietnē WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
LATVIJAS PIRMĀS PALĪDZĪBAS VIENĪBA
Already have a WordPress.com account? Log in now.
LATVIJAS PIRMĀS PALĪDZĪBAS VIENĪBA